Oululaispitseriassa tapeltiin teräase heiluen – poliisi etsii epäiltyä - Rikos - Uutiset - MTV.fi
Oululaispitseriassa tapeltiin teräase heiluen – poliisi etsii epäiltyä
Rikos Julkaistu 31.07.2015 00:50 (Päivitetty 31.07.2015 09:50)
Poliisin alustavien tietojen mukaan kolme miestä tappeli ravintolan henkilökunnan tiloissa eilisiltana. MTV Oy
Oulussa yhtä ihmistä on lyöty teräaseella Kaijonharjussa sijaitsevassa pitseriassa.
Poliisin alustavien tietojen mukaan kolme miestä tappeli ravintolan henkilökunnan tiloissa eilisiltana. Yksi osallisista on pitserian työntekijä.
Paikalle saapuneet poliisit havaitsivat kaksi miehistä pitserian lähellä. Toista heistä oli lyöty teräaseella. Yhtä kateissa olevaa epäiltyä etsitään yhä.
Poliisi selvittää tapauksen mahdollista yhteyttä keskiviikkona Oulun Limingantullissa sattuneeseen pahoinpitelyyn. Tuolloin autogrillillä ammuttiin aseella ilmaan ja ainakin yhtä henkilöä pahoinpideltiin pesäpallomailalla. Poliisin mukaan välikohtaukseen osallistuneet ovat ulkomaalaistaustaisia.
Yhtenä mahdollisena motiivina selvitetään oululaisten pitseriayrittäjien kiistoja, jotka ovat parhaillaan keskusrikospoliisin tutkinnassa.
Ohjaajan surma: Muhoksen perhekoti aiemminkin julkisuudessa – eristystila kuin putka Oulun poliisi tutkii pitseriasukujen välienselvittelyä KRP:n kanssa